മാനസയുടെ കൊലപാതകം: ബിഹാറില് അറസ്റ്റിലായ പ്രതികളെ കേരളത്തില് എത്തിച്ചു കൊച്ചി: കോതമംഗലം നെല്ലിക്കുഴിയില് ദന്തല് വിദ്യാര്ഥിനിയായിരുന്ന മാനസയെ വെടിവെച്ച് കൊലപ്പെടുത്തിയ ശേഷം ആത്മഹത്യ ചെയ്ത രാഖിലിന് തോക്ക് കൈമാറിയ പ്രതികളെ കേരളത്തില് എത്തിച്ചു. ബിഹാര് മുന്ഗെര് ജില്ല പര്സന്തോ ഗ്രാമത്തിലെ സോനുകുമാര് 24, ഇടനിലക്കാരന് ബര്സാദ് സ്വദേശി മനീഷ്കുമാര് വര്മ24 എന്നിവരെയാണ് ബീഹാറില് നിന്ന് വിമാനത്തില് കൊച്ചിയില് എത്തിച്ചത്. എറണാകുളം റൂറല് എസ്പി കെ കാര്ത്തിക്കിന്റെ നേതൃത്വത്തില് ചോദ്യം ചെയ്ത ശേഷമാണ് പ്രതികളെ മജിസ്ട്രേറ്റിന് മുന്നില് ഹാജരാക്കിയത്. പ്രതികളില് നിന്ന് കൂടുതല് വിവരങ്ങള് ലഭിക്കണമെങ്കില് വിശദമായി ചോദ്യം ചെയ്യേണ്ടതുണ്ട്. ഇതിനായി ഇരുവരെയും പൊലീസ് കസ്റ്റഡിയില് വാങ്ങും.